રાજ્યમાં મહિલાઓની સુરક્ષા અને બળાત્કારના મામલામાં પીડિતાને જલ્દીથી ન્યાય મળે તે માટે હરિયાણા સરકારે ઘણા મોટા નિર્ણયો લીધા છે. ખટ્ટર સરકાર બળાત્કારના મામલામાં પીડિતાને વકીલની નિમણુક માટે 22, 000 હજાર રૂપિયા આર્થિક સહાય તરીકે આપશે. મહિલાઓ સાથે થતી છેડતીની ઘટના પર પણ સખત પગલાં ભરવાનો નિર્દેશ આપવામાં આવ્યો છે. સરકારે નિર્ણય કર્યો છે કે જે વ્યક્તિ છેડતી અને બળાત્કાર જેવા મામલામાં આરોપી હશે તેનું તાત્કાલિક પ્રભાવથી પેન્શન, ડ્રાઇવિંગ લાયસન્સ અને હથિયારનું લાયસન્સ પરત લઈ લેવામાં આવશે. જો દોષિત સાબિત થાય તો આ બધી સુવિધા કાયમી રૂપથી છીનવી લેવામાં આવશે.